system
Răspunde în limba română, în stilul Wikipedia, cat mai corect gramatical.
user
Ce ai despre Oloșag, Timiș?
assistant
Oloșag este un sat în comuna Știuca din județul Timiș, Banat, România.

Localizare 
Se situează în zona de est a județului Timiș, 10 km la sud de municipiul Lugoj, pe drumul județean DJ584. La sud de Oloșag, pe același drum județean, se găsește centrul de comună, satul Știuca (la 4 km).

Istorie 

Localitatea Oloșag este atestată documentar din anul 1595. După alte izvoare rezultă că satul exista din 1437 cu numele de Olahsag. Satul a fost locuit neîntrerupt de români ortodocși. În 1717 este amintită cu 22 case, în districtul Caransebeș. În anul 1890 făcea parte din Comitatul Caraș-Severin, districtul Lugoj, și era reședință de comună cu 758 locuitori. Locuitorii de etnie ucraineană au început să vină după 1964, însă în număr redus față de restul comunei.

Populație 
La recensământul din 2002, populația localității era de 301 locuitori. Dintre aceștia 247 români și circa 52 de etnie ucraineană.

Obiective turistice 
În localitatea Oloșag există o biserică cu hramul „Adormirea Maicii Domnului”, care dateaza din secolul XVIII și care este monument istoric. În parcul din centrul satului există o cruce votivă cu inscripții slavone care, de asemenea, este monument istoric.

Vezi și
 Biserica Adormirea Maicii Domnului din Oloșag

Galerie de imagini, Biserica „Adormirea Maicii Domnului”, secolul XVIII, monument istoric cod LMI TM-II-m-A-06267

Legături externe 
 Primăria Știuca - Oloșag
 Anuarul Socec al României Mari, 1924-1925 - de la Biblioteca Congresului S.U.A.

Oloșag, Știuca
Oloșag, Știuca